CELEX: 32011R0312
Language: lv
Date: 2011-03-30 00:00:00
Title: Komisijas Regula (ES) Nr. 312/2011 ( 2011. gada 30. marts ) par atsevišķu preču klasifikāciju kombinētajā nomenklatūrā

1.4.2011   
            
            
               LV
            
            
               Eiropas Savienības Oficiālais Vēstnesis
            
            
               L 86/53
            
         KOMISIJAS REGULA (ES) Nr. 312/2011
   (2011. gada 30. marts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.
            
         
               (3)
            
            
               Šīs regulas pielikuma tabulas 1. slejā aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts minētās tabulas 2. slejā, atbilstīgi 3. slejā noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, šīs izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. slejā, kombinētajā nomenklatūrā klasificē ar KN kodu, kas norādīts tabulas 2. slejā.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 30. martā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Izstrādājums (t. s. ultraskaņas raidītājs), kas sastāv no pjezokeramikas diska, kuram piestiprināta metāla membrāna ar radiāli vērstu konusu. Minēto elementu kopums ir nostiprināts uz pamatplates un ievietots plastmasas korpusā ar kontakttapām.
                              Maiņstrāvas iedarbībā pjezoelektriskais elements oscilē, radot ultraskaņas viļņus (cilvēka ausij nedzirdamus), kas izplatās gaisā. Tādējādi šis izstrādājums pārvērš elektriskus signālus ultraskaņas viļņos.
                              Šo izstrādājumu izmanto dažādiem mērķiem, tostarp attāluma mērīšanai automobiļu novietošanas palīgsistēmās, telpas kontrolēšanai automobiļu pretaizdzīšanas ierīcēs un šķidruma līmeņa mērīšanai produktos.
                           
                        
               
                  8548 90 90
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 8548, 8548 90 un 8548 90 90 aprakstu.
                  Tā kā izstrādājumu nevar uzskatīt par daļu no kādas konkrētas XVI sadaļā iekļautas ierīces, klasifikācija saskaņā ar XVI sadaļas 2. piezīmi nav iespējama.
                  Tā kā izstrādājumu nevar uzskatīt par daļu no kāda konkrēta 90. nodaļā iekļauta instrumenta vai aparāta, nav iespējama arī klasifikācija saskaņā ar 90. nodaļas 2. piezīmi.
                  Izstrādājums ir tādas aparatūras un iekārtu elektriskā sastāvdaļa, kas nav specificēta vai iekļauta citur 85. nodaļā.
                  Tāpēc šis izstrādājums klasificējams ar KN kodu 8548 90 90.
               
            
                  
                              2.
                           
                           
                              Izstrādājums (t. s. ultraskaņas uztvērējs), kas sastāv no pjezokeramikas diska, kuram piestiprināta metāla membrāna ar radiāli vērstu konusu. Minēto elementu kopums ir nostiprināts uz pamatplates un ievietots plastmasas korpusā ar kontakttapām.
                              Ultraskaņas viļņi (cilvēka ausij nedzirdami) izraisa pjezoelektriskā elementa oscilācijas, un ultraskaņas viļņi tiek pārvērsti elektriskos signālos.
                              Šo izstrādājumu izmanto dažādiem mērķiem, tostarp attāluma mērīšanai automobiļu novietošanas palīgsistēmās, telpas kontrolēšanai automobiļu pretaizdzīšanas ierīcēs un šķidruma līmeņa mērīšanai produktos.
                           
                        
               
                  8548 90 90
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 8548, 8548 90 un 8548 90 90 aprakstu.
                  Tā kā izstrādājumu nevar uzskatīt par daļu no kādas konkrētas XVI sadaļā iekļautas ierīces, klasifikācija saskaņā ar XVI sadaļas 2. piezīmi nav iespējama.
                  Tā kā izstrādājumu nevar uzskatīt par daļu no kāda konkrēta 90. nodaļā iekļauta instrumenta vai aparāta, nav iespējama arī klasifikācija saskaņā ar 90. nodaļas 2. piezīmi.
                  Izstrādājums ir tādas aparatūras un iekārtu elektriskā sastāvdaļa, kas nav specificēta vai iekļauta citur 85. nodaļā.
                  Tāpēc šis izstrādājums klasificējams ar KN kodu 8548 90 90.